Kanniedood Draak verleng Wallis-kontrak | Netwerk24
Kanniedood Draak verleng Wallis-kontrak
09 Julie 2019 22:00
Alun Wyn Jones het aangekondig dat hy sy kontrak met die Walliese Rugbyunie en die Ospreys verleng het.
Alun Wyn Jones en sy dogter vroeër vanjaar nadat sy span die Sesnasies-kroon gewen het. Foto: Getty Images
Dié 33-jarige slot, die mees ervare in die geskiedenis van toetsrugby, het volgens pro14.org Dinsdag aangekondig dat hy tot Junie 2021 vir die Ospreys en Rooi Drake beskikbaar sal wees.
Hy het reeds 134 toetse – 125 vir Wallis en nege vir die Britse en Ierse Leeus – op sy kerfstok.
Jones is ook die speler wat met die meeste verskynings vir die Ospreys, 238, spog.
Die Walliese kaptein en sy spanmaats vertrek later vandeesweek na Switserland vir ’n Wêreldbeker-oefenkamp.
* Die mees ervare Springbok is die slot Victor Matfield wat 127 toetse in sy loopbaan gespeel.
Meer oor: Ospreys | Wallis | Alun Wyn Jones
All Black-skrumghoeroe lê ook tuig neer